text: Tríggir leikarar hava skrivað sáttmála
text: #000000
text: Ingason heldur fram í TB
text: #000001
text: Poul er uppvaksin í TB og hevur, fyri uttan árini 2014-16, har han spældi fyri besta liðið hjá HB, altíð spælt fyri TB. Poul er ein av veteranunum á liðnum, hóast hann einans er 24 ára gamal. Við sínum 146 dystum í bestu deildini og 27 málum, so er hetta ein ótrúliga sterkur leikari, ið vit hava megnað at longt við.
text: #000003
text: Vit eru sera fegin um at Poul hevur valt at taka enn eitt tørn fyri barndómsfelagið og ynskja honum og liðfeløgunum alt tað besta í komandi kappingarári.
text: #000005
text: Eitt er at fáa royndar leikarar at halda fram, eitt annað er, at tað er ótrúliga týdningarmikið at halda ungdóminum til. Tí er sera gleðiligt, at tveir av okkara evnaríkastu fótbóltsungdómum hava valt at halda fram í TB komandi kappingarár.
text: #000007
text: 18-ára gamli miðvallarleikarin, Nikolei Johannesen, spælir eisini fyri TB í komandi kappingarári. Nikolei debuteraði á besta liðnum í 2018, tá vit itu TB/FCS/Royn. Gjøgnumbrotið kom í ár, tá hann beit seg fastan á besta TB-liðnum. Nikolei er bróður navnframa KÍ- og landsliðsleikaran, Patrik Johannesen. Pápin, Jón Johannesen og pápabeiggin, Óli Johannesen, eru eisini millum TB- og landsliðslegendurnar. Tað kann tí ikki undrað, at eisini Nikolei longu hevur smakkað til landsliðsfótbóltin – hann hevur nevniliga spælt 2 dystir fyri føroyska U19-landsliðið.
text: #000008
text: Nikolei hevur spælt 36 dystir í bestu deildini og skotið 2 mál. Nikolei hevur einastandandi gott ”yvirblikk” á vøllinum, eitt gott skot og er sera væl fyri tekniskt.
text: #000009
text: Hin ungi leikarin, ið eisini hevur skrivað undir í dag, er einans 17-ára gamli Jens Erik Bruhn. Jens Erik er eisini miðvallari og náddi ein dyst fyri besta liðið í 2018. Í 2019 slóg hann ígjøgnum og spældi 21 dystir fyri TB. Jens erik var partur av føroyska U17-landsliðshópinum í 2018, har hann spældi 5 dystir.
text: #000010
text: ”Vørumerkið” hjá Jens Erik er hansara ótrúliga orka og vilji. Jens Erik gevur ikki upp fyrr enn dómarin floytar. Hann er skjótur, sterkur, hóast sín unga aldur og tekniskt dugnaligur. Ein leikari, ið ofrar seg 100% fyri liðfelagarnir.
text: #000011